title: Sklep Sveta z dne 22. novembra 1993 o sklenitvi sporazuma v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o spremembi Konvencije z 20. maja 1987 o poenostavitvi formalnosti pri blagovni menjavi

text:
Pomembno pravno obvestilo

|

31996D0154

Uradni list L 036 , 14/02/1996 str. 0024 - 0024

		Sklep Svetaz dne 22. novembra 1993o sklenitvi sporazuma v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o spremembi Konvencije z 20. maja 1987 o poenostavitvi formalnosti pri blagovni menjavi(96/154/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, in zlasti člena 113 te pogodbe,ob upoštevanju predloga Komisije,ker člen 11(2) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o poenostavitvi formalnosti pri blagovni menjavi [1] pooblasti Skupni odbor, ustanovljen na podlagi konvencije, za dajanje priporočil v zvezi s spremembami konvencije;ker se je konvencija spremenila, tako da se omogoči pristop novih pogodbenic;ker so spremembe določene v Priporočilu št. 1/93 Skupnega odbora; ker je treba sporazum v obliki izmenjave pisem v zvezi s priporočilom potrditi,SKLENIL:Člen 1Sporazum v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o spremembi Konvencije z dne 20. maja 1987 o poenostavitvi formalnosti pri blagovni menjavi se potrdi v imenu Skupnosti.Besedilo Sporazuma je priloženo temu sklepu.Člen 2Ta sklep pooblašča predsednika Sveta, da imenuje pooblaščenca za podpis sporazuma, ki zavezuje Skupnost.V Bruslju, 22. novembra 1993Za SvetPredsednikPh. Maystadt[1] UL L 134, 22.5.1987, str. 2.--------------------------------------------------


title: 2006/75/ES: Sklep Sveta z dne  30. januarja 2006  o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program  Pericles )

text:
               8.2.2006

               SL

               Uradni list Evropske unije

               L 36/40

      SKLEP SVETA

   z dne 30. januarja 2006
   o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program „Pericles“)
   (2006/75/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti tretjega stavka člena 123(4) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju mnenja Evropske centralne banke (2),
   ob upoštevanju naslednjega:

               (1)

               V skladu s členom 13(3)(a) Sklepa Sveta 2001/923/ES (3), Komisija pošlje Evropskemu parlamentu in Svetu najpozneje do 30. junija 2005 poročilo, neodvisno od izvajalca programa, ki ovrednoti ustreznost, učinkovitost in uspešnost programa, in sporočilo, ali naj se program nadaljuje in prilagodi, opremljeno z ustreznim predlogom.

               (2)

               Poročilo o oceni, predvideno v členu 13 istega sklepa, je bilo izdano 30. novembra 2004. Poročilo navaja zaključek, da program dosega svoje cilje, in predlaga nadaljevanje programa.

               (3)

               Referenčni finančni znesek v smislu točke 34 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka (4) je vključen v ta sklep za celotno obdobje programa, ne da bi to vplivalo na pristojnosti proračunskih organov, kakor so opredeljene v Pogodbi.

               (4)

               Nadaljevanje programa odraža potrebo po neprestanem nadzoru, usposabljanju in tehnični pomoči, kar je nujno za vzdrževanje zaščite eura proti ponarejanju.

               (5)

               Učinkovitost programa pri zaščiti eura bi se lahko izboljšala, če bi se tehnična podpora razširila in bi se v sodelovanju z Europolom zagotavljala tudi finančna pomoč za sodelovanje pri čezmejnih dejavnostih, v ustrezno utemeljenih primerih bi lahko izkoristila tudi večjo prožnost pri deležu stroškov, ki jih lahko krije Skupnost, in številu projektov, ki jih lahko predstavi posamezna država članica.

               (6)

               Sklep 2001/923/ES je treba ustrezno spremeniti –

         SKLENIL:
   Člen 1
   Spremembe
   Sklep 2001/923/ES se spremeni, kakor sledi:

               1.

               V členu 1(2) se zadnji stavek nadomesti z naslednjim:
               „Traja od 1. januarja 2002 do 31. decembra 2006.“;

               2.

               V členu 2(2) se doda naslednja točka:

                           „(e)

                           namero, da se doseženi rezultati objavijo kot del izmenjave informacij, izkušenj in dobrih praks.“

               3.

               V členu 3(3) se doda naslednja točka:

                           „(d)

                           finančno pomoč v obliki dodatnega financiranja za sodelovanje pri čezmejnih dejavnostih, če taka pomoč ne prihaja iz drugih evropskih institucij in organov.“

               4.

               Prvi pododstavek člena 6 se nadomesti z naslednjim:
               „Referenčni finančni znesek za izvedbo akcijskega programa Skupnosti za obdobje od 1. januarja 2002 do 31. decembra 2005 znaša 4 milijone EUR.
               Referenčni finančni znesek za izvedbo akcijskega programa Skupnosti za obdobje od 1. januarja 2006 do 31. decembra 2006 znaša 1 milijon EUR.“

               5.

               V členu 10(1) se uvodni stavek nadomesti z naslednjim:
               „Skupnost v ustrezno utemeljenih primerih krije do 80 % stroškov operativne podpore iz člena 3 v obliki sofinanciranja, zlasti:“

               6.

               V členu 11 se „70 %“ nadomesti z „80 %“.

               7.

               Člen 12 se spremeni, kakor sledi:

                           (a)

                           drugi pododstavek odstavka 1 se nadomesti z naslednjim:
                           „Države članice lahko vsako leto predložijo en projekt, izjemoma pa tudi dva projekta, v zvezi z delavnicami, srečanji in seminarji iz drugega pododstavka člena 3(2). Lahko se predložijo tudi projekti v zvezi z nastavitvijo osebja, izmenjavami ali pomočjo.“;

                           (b)

                           odstavku 1 se doda naslednji pododstavek:
                           „V primeru, da država članica predloži več kot en projekt, koordinacijo izvaja pristojni nacionalni organ, opredeljen v četrti alinei člena 2(b) Uredbe (ES) št. 1338/2001.“;

                           (c)

                           v odstavku 2 se točka (e) nadomesti z naslednjim:

                                       „(e)

                                       vsebinska kakovost projekta v smislu zasnove, organizacije, predstavitve, ciljev in razmerja med stroški in učinkovitostjo projekta;“;

                           (d)

                           v odstavku 2 se vstavi naslednja točka:

                                       „(h)

                                       združljivost z dejavnostmi, ki se izvajajo ali so načrtovane kot del ukrepanja EU na področju boja proti ponarejanju denarja“.

         Člen 2
   Uporaba
   Ta sklep se uporablja v sodelujočih državah članicah, kakor je opredeljeno v prvi alinei člena 1 Uredbe Sveta (ES) št. 974/98 z dne 3. maja 1998 o uvedbi eura (5).
   Člen 3
   Začetek veljavnosti
   Ta sklep se uveljavi z dnem objave v Uradnem listu Evropske unije.
   Uporablja se od 1. januarja 2006.

      V Bruslju, 30. januarja 2006

            Za Svet

            Predsednica

         U. PLASSNIK

      (1)  Mnenje z dne 13. oktobra 2005 podano po neobveznem posvetovanju (še ni objavljeno v UL).

      (2)  UL C 161, 1.7.2005, str. 11.

      (3)  UL L 339, 21.12.2001, str. 50.

      (4)  UL C 172, 18.6.1999, str. 1.

      (5)  UL L 139, 11.5.1998, str. 1. Uredba, kakor je bila nazadnje spremenjena z Uredbo (ES) št. 2169/2005 (UL L 346, 29.12.2005, str. 1).


title: 2012/510/EU: Sklep Sveta z dne 10. julija 2012 o oblikovanju stališča, ki ga sprejme Evropska unija glede sprememb prilog II in III k Protokolu o posebej zavarovanih območjih in biotski raznovrstnosti v Sredozemlju Konvencije o varstvu morskega okolja in obalnega območja Sredozemlja, ki je bil sprejet na sedemnajstem zasedanju pogodbenic (Pariz, Francija, 8. – 10. februar 2012 )

text:
               22.9.2012

               SL

               Uradni list Evropske unije

               L 256/1

         SKLEP SVETA
   z dne 10. julija 2012
   o oblikovanju stališča, ki ga sprejme Evropska unija glede sprememb prilog II in III k Protokolu o posebej zavarovanih območjih in biotski raznovrstnosti v Sredozemlju Konvencije o varstvu morskega okolja in obalnega območja Sredozemlja, ki je bil sprejet na sedemnajstem zasedanju pogodbenic (Pariz, Francija, 8.–10. februar 2012)
   (2012/510/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je pogodbenica Konvencije o varstvu Sredozemskega morja pred onesnaževanjem, ki je bila naknadno preimenovana v Konvencijo o varstvu morskega okolja in obalnega območja Sredozemlja (1) (v nadaljnjem besedilu: Barcelonska konvencija) ter pogodbenica Protokola o posebej zavarovanih območjih in biotski raznovrstnosti v Sredozemlju ter prilog k navedenemu protokolu (2) (v nadaljnjem besedilu: Protokol). Priloga II k Protokolu zajema seznam prizadetih ali ogroženih vrst, Priloga III k Protokolu pa seznam vrst, katerih izkoriščanje je urejeno.

               (2)

               V skladu s členom 18 Barcelonske konvencije je zbor pogodbenic organ odločanja Konvencije in njegova pooblastila vključujejo možnost, da po potrebi spremeni priloge h Konvenciji in njenim protokolom. Sprememba prilog Protokola v skladu s členom 23(2) Barcelonske konvencije in člena 14(1) Protokola začne učinkovati za vse pogodbenice Protokola ob izteku obdobja, ki ga določijo pogodbenice, ko sprejmejo spremembo, razen za tiste pogodbenice, ki so depozitarja pisno obvestile, da spremembe ne morejo odobriti v tem obdobju.

               (3)

               Komisija je 8. februarja 2012 Svetu predložila predlog sklepa Sveta o oblikovanju stališča, ki ga sprejme Evropska unija glede predlogov za spremembo prilog II in III k Protokolu o posebej zavarovanih območjih in biotski raznovrstnosti v Sredozemlju Konvencije o varstvu morskega okolja in obalnega območja Sredozemlja, ki je bil sprejet na sedemnajstem zasedanju pogodbenic (Pariz, Francija, 8.–10. februar 2012). Svet zaradi trenutka prejetja predloga Komisije ni imel časa, da bi predlog pred zasedanjem pogodbenic preučil ali tozadevno ukrepal in zato stališča Unije in interesov ni bilo mogoče izraziti ali zagovarjati pravočasno in na ustrezen način.

               (4)

               Na sedemnajstem zasedanju pogodbenic Barcelonske konvencije in njenih protokolov so se s Sklepom IG.20/5 sprejele spremembe prilog II in II Protokola, da se zagotovi boljša zaščita desetih vrst morskih psov.

               (5)

               Sprememba prilog bo v skladu s členom 23(2)(vi) Barcelonske konvencije za vse pogodbenice začela veljati ob preteku obdobja, ki so ga zadevne pogodbenice določile ob sprejetju spremembe, razen za pogodbenice, ki depozitarja uradno obvestijo, da ne morejo odobriti spremembe. Pogodbenice so na sedemnajstem zasedanju določile, da to obdobje znaša 180 dni, rok za podajo uradnega obvestila pa se izteče 8. avgusta 2012. Unija bi zato morala depozitarja Protokola v navedenem roku obvestiti, katerih sprememb ne odobri.

               (6)

               Med spremembami Protokola ni nobene, ki bi zahtevala kakršno koli spremembo prava Unije.

               (7)

               Spremembe glede uvrstitve desetih vrst v Prilogo II in njihov ustrezen izbris iz Priloge III, ki so bile sprejete na sedemnajstem zasedanju pogodbenic so znanstveno utemeljene, skladne z zakonodajo Unije in z zavezanostjo Unije mednarodnemu sodelovanju za zaščito biotske raznovrstnosti, ter v skladu s členom 5 Konvencije ZN o biološki raznovrstnosti (3) in s ciljem, dogovorjenim leta 2010 na Konferenci pogodbenic k navedeni konvenciji leta 2010, da se do leta 2020 znatno zniža sedanja raven izgube biotske raznovrstnosti. Unija bi zato morala te spremembe odobriti –

         SPREJEL NASLEDNJI SKLEP:
   Člen 1
   Unija potrdi spremembe, s katerimi se v Prilogo II Protokola uvrstijo naslednje vrste, ki se izbrišejo iz Priloge III:

               (a)

                  Galeorhinus galeus (Linnaeus, 1758);

               (b)

                  Isurus oxyrinchus (Rafinesque, 1810);

               (c)

                  Lamna nasus (Bonnaterre, 1788);

               (d)

                  Leucoraja circularis (Couch, 1838);

               (e)

                  Leucoraja melitensis (Clark, 1926);

               (f)

                  Rhinobatos cemiculus (Saint-Hilaire, 1817);

               (g)

                  Rhinobatos rhinobatos (Linnaeus, 1758);

               (h)

                  Sphyrna lewini (Griffith & Smith, 1834);

               (i)

                  Sphyrna mokarran (Rüppell, 1837);

               (j)

                  Sphyrna zygaena (Linnaeus, 1758).

         Člen 2
   Komisija je pooblaščena, da depozitarja Protokola pisno uradno obvesti, da Unija v skladu s členom 23(2)(iv) Barcelonske konvencije odobri spremembe, navedene v členu 1. Komisija to stori pred pretekom obdobja 180 dni od sprejetja sprememb v okviru sedemnajstega zasedanja pogodbenic.
   Člen 3
   Ta sklep začne veljati na dan sprejetja.

      V Bruslju, 10. julija 2012

            Za Svet

            Predsednik

         V. SHIARLY

      (1)  Sklep Sveta 77/585/EGS z dne 25. julija 1977 o sklenitvi Konvencije o varstvu Sredozemskega morja pred onesnaženjem in Protokola o preprečevanju onesnaženja Sredozemskega morja zaradi odmetavanja z ladij in zrakoplovov (UL L 240, 19.9.1977, str. 1). Spremembe Konvencije so bile sprejete s Sklepom Sveta 1999/802/ES z dne 22. oktobra 1999 o sprejetju sprememb Konvencije o varstvu Sredozemskega morja pred onesnaženjem in Protokola o preprečevanju onesnaženja zaradi odmetavanja z ladij in zrakoplovov (UL L 322, 14.12.1999, str. 32).

      (2)  Sklep Sveta 1999/800/ES z dne 22. oktobra 1999 o sklenitvi Protokola o posebej zavarovanih območjih in biotski raznovrstnosti v Sredozemlju ter o sprejetju prilog k navedenemu protokolu (Barcelonska konvencija) (UL L 322, 14.12.1999, str. 1).

      (3)  Sklep Sveta 93/626/EGS z dne 25. oktobra 1993 o sklenitvi Konvencije o biološki raznovrstnosti (UL L 309, 13.12.1993, str. 1).


title: 2007/790/ES: Odločba Evropske centralne banke z dne 23. novembra 2007 o odobritvi obsega izdaje kovancev v letu 2008 (ECB/2007/16)

text:
               5.12.2007

               SL

               Uradni list Evropske unije

               L 317/81

      ODLOČBA EVROPSKE CENTRALNE BANKE

   z dne 23. novembra 2007
   o odobritvi obsega izdaje kovancev v letu 2008
   (ECB/2007/16)
   (2007/790/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti člena 106(2) Pogodbe,
   ob upoštevanju člena 1 Odločbe Sveta 2007/503/ES z dne 10. julija 2007 v skladu s členom 122(2) Pogodbe o uvedbi enotne valute na Cipru 1. januarja 2008 (1),
   ob upoštevanju člena 1 Odločbe Sveta 2007/504/ES z dne 10. julija 2007 v skladu s členom 122(2) Pogodbe o uvedbi enotne valute na Malti 1. januarja 2008 (2),
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, ki so sprejele euro (v nadaljevanju: „sodelujoče države članice“).

               (2)

               Odstopanje v korist Cipra in Malte iz člena 4 Akta o pristopu iz leta 2003 se razveljavi z učinkom od 1. januarja 2008.

               (3)

               Sedanjih trinajst sodelujočih držav članic, Ciper in Malta so ECB v odobritev predložile svoje ocene glede obsega izdaje eurokovancev v letu 2008, dopolnjene s pojasnili o metodologiji napovedovanja –

         SPREJEL NASLEDNJO ODLOČBO:
   Člen 1
   Odobritev obsega izdaje eurokovancev v letu 2008
   ECB s to odločbo odobri obseg izdaje eurokovancev s strani sodelujočih držav članic v letu 2008, kot je prikazano v naslednji tabeli:

               (v milijonih EUR)

               Izdaja kovancev, namenjenih za obtok, in izdaja zbirateljskih kovancev (niso namenjeni za obtok) v letu 2008

               Belgija

               130,0

               Nemčija

               655,0

               Irska

               114,0

               Grčija

               97,3

               Španija

               550,0

               Francija

               500,0

               Italija

               375,2

               Ciper

               147,4

               Luksemburg

               49,0

               Malta

               56,7

               Nizozemska

               57,5

               Avstrija

               185,0

               Portugalska

               50,0

               Slovenija

               39,0

               Finska

               60,0

         Člen 2
   Končna določba
   Ta odločba je naslovljena na sodelujoče države članice.

      V Frankfurtu na Majni, 23. novembra 2007

            Predsednik ECB

         Jean-Claude TRICHET

      (1)  UL L 186, 18.7.2007, str. 29.

      (2)  UL L 186, 18.7.2007, str. 32.


title: 2008/507/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2005

text:
               15.7.2008

               SL

               Uradni list Evropske unije

               L 187/78

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2005
   (2008/507/ES)
   EVROPSKI PARLAMENT,
   ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (4) in zlasti člena 12a Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A6-0097/2007),

               1.

               podeli direktorju Evropskega centra za razvoj poklicnega usposabljanja razrešnico glede izvrševanja proračuna Centra za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 28.

      (2)  UL C 312, 19.12.2006, str. 60.

      (3)  UL L 248, 16.9.2002, str. 1. Uredba, kakor je bila nazadaje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/79

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2005
   EVROPSKI PARLAMENT,
   ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (4) in zlasti člena 12a Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A6-0097/2007),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto, ki se je zaključilo 31. decembra 2005, ter z določenimi pridržki o zakonitosti in pravilnosti poslovnih transakcij kot celote,

               B.

               ker je Parlament dne 27. aprila 2006 podelil direktorju razrešnico glede izvrševanja proračuna Centra za proračunsko leto 2004 (6) in v resoluciji, priloženi Sklepu Parlamenta o razrešnici, med drugim

                           —

                           pozval Center, da zagotovi popolne računovodske izkaze in da se vse dejavnosti, vključno z nakupi in prodajo, ki jih opravlja menza za zaposlene, ustrezno nadzorovane,

                           —

                           je zaskrbljen zaradi nepravilnosti, opaženih s strani Računskega sodišča, v postopku oddaje naročil; se seznani z ukrepi Centra za preprečitev ponovitve takšnih nepravilnosti; poziva Center, naj zagotovi dosledno spoštovanje razpisnih pogojev in pravil o konkurenci,

                           —

                           poudarja potrebo po pravičnosti, odprtosti in preglednosti pri zaposlovanju;

         Splošne točke v zvezi z večino agencij EU, za katere je potrebna posamezna razrešnica

               1.

               meni, da naraščajoče število agencij Skupnosti in dejavnosti določenih izmed njih niso del splošnega političnega okvira ter da naloge nekaterih agencij vedno ne odražajo pravih potreb Unije, niti pričakovanj državljanov; prav tako ugotavlja, da agencije na splošno nimajo vedno dobrega ugleda;

               2.

               zato poziva Komisijo, naj določi splošen politični okvir za ustanovitev novih agencij Skupnosti ter da pred ustanovitvijo vsake nove agencije predloži študijo stroškov in koristi; ob tem naj bo pozorna, da se prepreči kakršno koli podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, naj predloži svoje mnenje o študiji stroškov in koristi, preden Parlament sprejme svojo odločitev;

               4.

               poziva Komisijo, naj vsakih pet let predloži študijo o dodani vrednosti vsake obstoječe agencije; poziva vse zadevne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo;

               5.

               ob upoštevanju naraščajočega števila regulatornih agencij obžaluje, da pogajanja o osnutku medinstitucionalnega sporazuma o okviru delovanja teh agencij še niso zaključena, ter poziva pristojne službe Komisije, da skupaj z Računskim sodiščem storijo vse, kar je potrebno, za hitro sklenitev navedenega sporazuma;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulatornih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj za jasnejšo sliko o uporabi sredstev EU s strani agencij v svojem letnem poročilu oblikuje dodatno poglavje, namenjeno vsem agencijam, za katere se podeli razrešnica na podlagi zaključnega računa Komisije;

               8.

               upošteva načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, tudi če organ, pristojen za razrešnico, ukrepa na podlagi njihovega ustanovnega besedila;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij neprestano narašča in da je ob upoštevanju politične odgovornosti Komisije za delovanje agencij, ki je veliko večja kot preprosta logistična podpora, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, do agencij še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi GD, pragmatičen način za oblikovanje skupnega pristopa Komisije do vseh zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju vedno bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo k sprejetju potrebnih ukrepov za hitro vzpostavitev takšnega mehanizma;

               13.

               pozdravlja znatne izboljšave pri usklajevanju med agencijami, ki jim omogoča reševanje ponavljajočih se težav in prispeva k učinkovitejšemu sodelovanju s Komisijo in Parlamentom;

               14.

               meni, da bi bilo treba nadaljevati in razširiti ukrep številnih agencij, ki so vzpostavile skupno podporno službo, namenjeno uskladitvi njihovih informacijskih sistemov za finančno upravljanje s tistimi, ki jih uporablja Komisija;

               15.

               poziva agencije, da izboljšajo sodelovanje in primerjalno analizo z udeleženci na ustreznem področju; poziva Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati vidnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij in za razvoj kazalcev uspešnosti, ki bi omogočali primerjavo njihove učinkovitosti;

               17.

               poziva agencije, da na začetku vsakega leta predložijo kazalce uspešnosti, na podlagi katerih bi bilo mogoče oceniti agencije;

               18.

               poziva vse agencije, da pogosteje uporabljajo cilje SMART, kar naj bi vodilo k stvarnejšemu načrtovanju in izvajanju ciljev;

               19.

               strinja se z Računskim sodiščem, da je tudi Komisija odgovorna za (finančno) upravljanje agencij; zato poziva Komisijo, naj spremlja ter po potrebi usmerja in sodeluje pri upravljanju različnih agencij, zlasti kar zadeva ustrezno izvedbo postopkov javnih razpisov, preglednost postopkov zaposlovanja, dobro finančno poslovodenje (neporabljena sredstva in preveč predvidenih proračunskih sredstev) in – kar je najpomembnejše – ustrezno uporabo pravil o sistemu notranjega nadzora;

               20.

               meni, da bi morali delovni programi agencij izražati prispevke agencij v operativnem in izmerljivem smislu ter da je treba ustrezno upoštevati standarde notranjega nadzora Komisije;

         Posebne točke

               21.

               poziva Center, da se izogne podobni situaciji kot v proračunskem letu 2005, ko sta bili stopnji izkoriščenosti odobritev za prevzem obveznosti 90 % in odobritev plačil okoli 85 %; kljub temu ponovno opozarja, da je bila izkoriščenost odobritev za poslovanje prenizka (razveljavitev 15 % odobritev za prevzem obveznosti, razveljavitev 20 % odobritev plačil ter razveljavitev 15 % prenesenih sredstev), zlasti po reorganizaciji postopkov za dodelitev naročil;

               22.

               poziva Center k bolj natančnemu načrtovanju in k izboljšanju izvajanja nadzora med letom; s tem v zvezi ponovno opozarja, da je Računsko sodišče ugotovilo, da ni bilo uvedeno upravljanje na podlagi dejavnosti, kljub temu da Finančna uredba Centra omogoča takšno obliko upravljanja, da bi se izboljšalo spremljanje poslovanja;

               23.

               poziva Center, da odpravi pomanjkljivosti računovodske programske opreme (FIBUS), ker ne omogoča blokiranja poteklih obveznosti, postopek za elektronsko podpisovanje plačilnih nalogov ni v skladu z veljavnimi določbami in ker je sledenje transakcij znotraj sistema otežkočeno;

               24.

               zahteva dosledno uporabo načela ločitve nalog odredbodajalca in računovodje, da se prepreči nastale razmere iz leta 2005, ko so nekatere naloge računovodje opravljale službe v pristojnosti odredbodajalca;

               25.

               ugotavlja, da Center v svojem odgovoru opozarja, da sprejeti ukrepi sedaj zagotavljajo pravilnost postopkov, zato je prepričan, da bo Center uresničil priporočila Računskega sodišča, zlasti ker notranja revizijska služba jeseni 2006 ni več ugotovila nepravilnosti, in potrjuje, da so sprejeti ukrepi Centra prinesli želen uspeh;

               26.

               poziva Center, da čimprej opravi analizo tveganja, da opredeli naravo in pogostost naknadnih preverjanj, opiše postopke poslovodenja in sisteme notranjega nadzora;

               27.

               poziva Center, da čimprej določi natančne pristojnosti odbora, ki jih ta nikakor ne sme prekoračiti in v skladu s katerimi bo obravnaval pritožbe zaposlenih;

               28.

               vztraja, da Center uporabi običajne postopke zaposlovanja, da bi se izognil nastalim razmeram v letu 2005, ko je bilo pomembno vodilno delovno mesto zapolnjeno z notranjim izbirnim postopkom, čeprav bi zunanji postopek zagotovil večje število kandidatov;

               29.

               je zaskrbljen zaradi velikega števila nepravilnosti, ki jih je Računsko sodišče ugotovilo pri šestih pregledanih pogodbah, od katerih le ena ni vsebovala nepravilnosti (7); vztraja, da bi moral Center odpraviti ugotovljene pomanjkljivosti v svoji organizaciji in pri postopkih za oddajo javnih naročil;

               30.

               meni, da bi moral Center uskladiti svoj pristop do vprašanj v zvezi z informacijsko tehnologijo, zlasti pri vzpostavljanju internetnih in intranetnih strani, saj sedanja razpršenost povzroča tehnične težave in prevelike stroške;

               31.

               spodbuja center, da si še naprej prizadeva izboljšati komunikacijo, ki bi omogočila boljšo obveščenost javnosti o dejavnostih Centra.

      (1)  UL C 266, 31.10.2006, str. 28.

      (2)  UL C 312, 19.12.2006, str. 60.

      (3)  UL L 248, 16.9.2002, str. 1. Uredba, kakor je bila nazadaje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (5)  UL L 357, 31.12.2002, str. 72.

      (6)  UL L 340, 6.12.2006, str. 63.

      (7)  Utemeljitev izbranega postopka ali obrazložitev, zakaj so bili izbrani ponudniki, ki so bili povabljeni k predložitvi ponudbe, ni bila zadostna, poleg tega je bila tudi dokumentacija neustrezna.


title: Sklep Sveta z dne 26. oktobra 1992 o sklenitvi Sporazuma med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju

text:
Pomembno pravno obvestilo

|

31992D0535

Uradni list L 343 , 25/11/1992 str. 0001 - 0001

		Sklep Svetaz dne 26. oktobra 1992o sklenitvi Sporazuma med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju(92/535/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je sklenitev Sporazuma med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju potrebna, da se za doseže cilj Skupnosti na področju zunanjih odnosov,SKLENIL:Člen 1Sporazum med Evropsko gospodarsko skupnostjo in Republiko Albanijo o trgovini ter trgovinskem in gospodarskem sodelovanju se sprejme v imenu Skupnosti.Besedilo Sporazuma je priloženo k temu sklepu.Člen 2Predsednik Sveta poda uradno obvestilo, ki je predvideno v členu 21 Sporazuma [2].Člen 3Komisija, ob pomoči predstavnikov držav članic, predstavlja Skupnost v Skupnem odboru, ki se ustanovi na podlagi člena 18 Sporazuma.V Luxembourgu, 26. oktobra 1992Za SvetPredsednikJ. Gummer[1] UL C 284, 2.11.1992[2] UL L 343, 25.11.1992, str. 10.--------------------------------------------------


title: Sklep Sveta z dne 30. novembra 1987 o sprejetju, v imenu Skupnosti, Priloge E.5 k Mednarodni konvenciji o poenostavitvi in uskladitvi carinskih postopkov

text:
Pomembno pravno obvestilo

|

31987D0593

Uradni list L 362 , 22/12/1987 str. 0001 - 0007 finska posebna izdaja: poglavje 11 zvezek 13 str. 0095  švedska posebna izdaja: poglavje 11 zvezek 13 str. 0095

		Sklep Svetaz dne 30. novembra 1987o sprejetju, v imenu Skupnosti, Priloge E.5 k Mednarodni konvenciji o poenostavitvi in uskladitvi carinskih postopkov(87/593/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 28, 43 in 235 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je Skupnost na podlagi Sklepa 75/199/EGS [2] sklenila Mednarodno konvencijo o poenostavitvi in uskladitvi carinskih postopkov;ker sprejetje prilog k Mednarodni konvenciji o poenostavitvi in uskladitvi carinskih postopkov učinkovito prispeva k olajšanju in razvoju mednarodne trgovine;ker lahko Skupnost sprejme Prilogo E.5 o začasnem uvozu s ponovnim izvozom v nespremenjenem stanju;ker bi morali takšno sprejetje spremljati določeni pridržki, da bi se upoštevali posebne zahteve carinske unije in trenutno stanje, doseženo pri usklajevanju carinske zakonodaje,SKLENIL:Člen 1Priloga E.5 k Mednarodni konvenciji o poenostavitvi in uskladitvi carinskih postopkov v zvezi z začasnim uvozom s ponovnim izvozom v nespremenjenem stanju se sprejme v imenu Skupnosti, ob upoštevanju pridržka splošne narave in pridržkov k pravilom 14 in 23 ter priporočenim praksam 33, 37 in 38.Besedilo navedene priloge je skupaj s pridržki priloženo k temu sklepu.Člen 2Predsednik Sveta imenuje osebo, ki je pooblaščena, da generalnega sekretarja Sveta za carinsko sodelovanje uradno obvesti, da je Skupnost sprejela Prilogo iz člena 1 ob upoštevanju pridržkov iz istega člena.V Bruslju, 30. novembra 1987Za SvetPredsednikN. Wilhjelm[1] UL C 318, 30.11.1987.[2] UL L 100, 21.4.1975, str. 1.--------------------------------------------------PRILOGAPRILOGA E.5PRILOGA O ZAČASNEM UVOZU S PONOVNIM IZVOZOM V NESPREMENJENEM STANJUUVODŠtevilni so gospodarski, socialni in kulturni razlogi, zaradi katerih lahko država spodbuja začasni uvoz blaga.Poleg tega bi bilo v primerih, ko mora blago samo začasno ostati na carinskem območju države, praviloma neupravičeno zahtevati dokončno plačilo uvoznih dajatev in davkov za blago, saj bi to, denimo, pomenilo, da se morajo za blago obračunati uvozne dajatve in davki vsakokrat, ko se to začasno uvozi v različne države.Nacionalne zakonodaje večine držav skladno s tem vsebujejo določbe, ki za nekatere kategorije začasno uvoženega blaga dopuščajo pogojno oprostitev dajatev in davkov.Carinski postopek, po katerem se lahko pogojna oprostitev uvoznih dajatev in davkov dodeli za blago, uvoženo za določen namen in namenjeno ponovnemu izvozu v nespremenjenem stanju, je postopek začasnega uvoza.Začasni uvoz praviloma vključuje popolno pogojno oprostitev uvoznih dajatev in davkov. Vendar pa je v nekaterih posebnih primerih, na primer, kadar se blago uporablja za namene kakor je proizvodnja, izvajanje del ali notranji prevoz, takšna pogojna oprostitev lahko samo delna.Ta priloga se ne uporablja za predmete, ki jih začasno uvozijo potniki za osebno uporabo, niti za osebna prevozna sredstva.OPREDELITVEV tej prilogi:(a) izraz "začasni uvoz" pomeni carinski postopek, po katerem se lahko neko blago vnese na carinsko območje ob pogojni oprostitvi plačila uvoznih dajatev in davkov; takšno blago se mora uvoziti za določen namen in mora biti namenjeno za ponovni izvoz v določenem roku, ne da bi bilo kakorkoli spremenjeno, razen običajnega zmanjšanja vrednosti zaradi uporabe;(b) izraz "uvozne dajatve in davki" pomeni carine in vse druge dajatve, davke, takse ali druge bremenitve, ki se pobirajo ob uvozu blaga ali so povezani z njim, vendar ne vključuje taks in bremenitev, katerih znesek je omejen na višino približnih stroškov za opravljene storitve;(c) izraz "carinska kontrola" pomeni celoto ukrepov za zagotavljanje spoštovanja zakonov in drugih predpisov, za katerih izvajanje je pristojna carinska uprava;(d) izraz "zavarovanje" pomeni tisto, kar carinski upravi ustrezno zagotavlja, da bo obveznost do nje izpolnjena. Za zavarovanje velja, da je "splošno", kadar zagotavlja, da bodo izpolnjene obveznosti, ki izhajajo iz več operacij;(e) izraz "oseba" pomeni fizično in pravno osebo, razen če sobesedilo ne zahteva drugače.NAČELO1. PraviloZačasni uvoz urejajo določbe te priloge.PODROČJE VELJAVNOSTI2. PraviloNacionalna zakonodaja navede primere, pri katerih se lahko odobri začasni uvoz, in določi pogoje, ki morajo biti pri tem izpolnjeni.3. PraviloZačasno uvoženo blago je v celoti pogojno oproščeno plačila uvoznih dajatev in davkov. Vendar je pogojna oprostitev plačila uvoznih dajatev in davkov v primerih iz priporočene prakse 38 lahko samo delna.4. PraviloZačasni uvoz ni omejen na blago, ki se neposredno uvozi iz tujine, temveč se odobri tudi za blago, ki je predmet carinskega tranzita ali ki izvira iz carinskega skladišča, prostega pristanišča ali proste cone.5. Priporočena praksaZačasni uvoz naj bi se odobril ne glede na državo porekla blaga, državo, iz katere je blago prispelo, ali njegovo namembno državo.ODOBRITEV ZAČASNEGA UVOZA(a) Formalnosti pred odobritvijo začasnega uvoza6. PraviloNacionalna zakonodaja določi primere, pri katerih je za začasni uvoz potrebna predhodna odobritev, in organe, pooblaščene za dodelitev takšne odobritve.7. Priporočena praksaPrimerov, pri katerih je za začasni uvoz potrebna predhodna odobritev, naj bi bilo čim manj.(b) Deklaracija za začasni uvoz8. PraviloNacionalna zakonodaja določi pogoje, pod katerimi se začasno uvoženo blago predloži pristojnemu carinskemu uradu in vloži carinska deklaracija.9. Priporočena praksaNacionalni obrazci, ki se uporabljajo za začasni uvoz, naj bi bili usklajeni s tistimi, ki se uporabljajo za deklaracijo blaga za domačo uporabo.(c) Zavarovanje10. PraviloOblike zavarovanja pri začasnem uvozu določi nacionalna zakonodaja ali carinski organi v skladu z njo.11. Priporočena praksaIzbira med različnimi sprejemljivimi oblikami zavarovanja naj bi bila prepuščena deklarantu.12. PraviloCarinski organi v skladu z nacionalno zakonodajo določijo znesek zavarovanja, ki se predloži pri začasnem uvozu.13. Priporočena praksaZnesek zavarovanja, ki se predloži pri začasnem uvozu, naj ne bi bil višji od zneska uvoznih dajatev in davkov, katerih plačila je blago pogojno oproščeno.OpombaTa priporočena praksa ne preprečuje, da se znesek zavarovanja ne bi določil na podlagi enotne stopnje, kadar gre za blago, ki se uvršča v več tarifnih številk.14. PraviloOsebam, ki redno uporabljajo postopek začasnega uvoza pri enem ali več carinskih uradih na danem carinskem območju, se dovoli, da predložijo splošno zavarovanje.15. Priporočena praksaCarinski organi naj bi opustili zahtevo po zavarovanju, če so prepričani, da se plačilo morebitnih dolgovanih zneskov lahko zagotovi na drug način.(d) Zvezki ATA16. Priporočena praksaPogodbenice naj bi skrbno preučile možnost pristopa k Carinski konvenciji o zvezku ATA za začasni uvoz blaga, sklenjeni v Bruslju 6. decembra 1961, s čimer bi sprejele zvezke ATA namesto nacionalnih carinskih listin ter kot zavarovanje uvoznih dajatev in davkov za blago, ki se mu odobri začasni uvoz s popolno pogojno oprostitvijo uvoznih dajatev in davkov.(e) Pregled blaga17. Priporočena praksaNa zahtevo uvoznika in iz razlogov, ki veljajo za tehtne, naj bi carinski organi, kolikor je le mogoče, dovolili, da se blago, namenjeno začasnemu uvozu, pregleda v zasebnih prostorih, pri čemer stroške takšnega pregleda krije uvoznik.(f) Ukrepi za zagotavljanje istovetnosti18. Priporočena praksaZa zagotavljanje istovetnosti začasno uvoženega blaga naj bi carinski organi pritrjevali carinske oznake (plombe, žige, perforacije ipd.) samo v primerih, ko istovetnosti blaga ni mogoče z lahkoto ugotoviti na podlagi tujih plomb, oznak, številk ali drugih označb, ki so trajno pritrjene na blagu, s pomočjo opisa ali z vzorčenjem.ZADRŽEVANJE BLAGA NA CARINSKEM OBMOČJU19. PraviloRok za začasni uvoz se za vsako vrsto primerov določi glede na čas, ki je potreben za začasni uvoz, po potrebi do najdaljšega možnega obdobja, kakor ga predvideva nacionalna zakonodaja.20. Priporočena praksaNa zahtevo zadevne osebe in iz razlogov, ki veljajo za tehtne, naj bi carinski organi podaljšali prvotno določeni rok.KONČANJE ZAČASNEGA UVOZA21. PraviloNacionalna zakonodaja določi pogoje, pod katerimi se začasno uvoženo blago predloži pristojnemu carinskemu uradu in vloži carinska deklaracija.(a) Ponovni izvoz22. PraviloZagotovi se, da se lahko začasno uvoženo blago ponovno izvozi v eni ali več pošiljkah.23. PraviloZagotovi se, da se začasni uvoz konča z vnosom blaga v prosto pristanišče ali prosto cono.24. PraviloZagotovi se, da se začasno uvoženo blago lahko ponovno izvozi prek carinskega urada, ki ni carinski urad, prek katerega se je blago uvozilo.25. Priporočena praksaNa zahtevo izvoznika in na podlagi razlogov, ki veljajo za tehtne, naj bi carinski organi, kolikor je le mogoče, dovolili, da se blago, namenjeno ponovnemu izvozu, pregleda v zasebnih prostorih, pri čemer stroške takšnega pregleda krije izvoznik.(b) Drugi načini končanja začasnega uvoza26. PraviloZagotovi se, da se začasni uvoz konča s prijavo blaga za domačo uporabo v skladu s pogoji in formalnostmi, ki veljajo za tovrstne primere.27. PraviloNacionalna zakonodaja določi trenutek, ki se upošteva pri določanju vrednosti in količine blaga, prijavljenega za domačo uporabo, ter stopnje uvoznih dajatev in davkov, ki se uporabljajo za to blago.28. Priporočena praksaZagotovilo naj bi se, da se začasni uvoz konča z vnosom blaga v carinsko skladišče zaradi poznejšega izvoza ali drugega dovoljenega razpolaganja z blagom.29. Priporočena praksaZagotovilo naj bi se, da se začasni uvoz konča s predložitvijo blaga v carinski tranzitni postopek zaradi poznejšega izvoza.30. PraviloZagotovi se, da se začasni uvoz konča, če se na zahtevo zadevne osebe in glede na odločitev carinskih organov blago odstopi carinskemu organu v prosto razpolaganje ali se pod carinskim nadzorom uniči ali obdela tako, da nima več trgovinske vrednosti. Takšen odstop ali uničenje blaga proračunu ne sme povzročiti stroškov.Vsi odpadki ali ostanki, ki preostanejo po uničenju blaga, so v primeru domače uporabe zavezani plačilu istih uvoznih dajatev in davkov, kakor bi se obračunali za takšne odpadke ali ostanke, če bi se uvozili v tem stanju.31. PraviloZa začasno uvoženo blago, ki je uničeno ali nenadomestljivo izgubljeno zaradi nesreče ali višje sile, ni uvoznih dajatev in davkov, če se carinskim organom predloži zadovoljiv dokaz, da je bilo blago uničeno ali izgubljeno na takšen način.Vsi odpadki ali ostanki, ki preostanejo po uničenju blaga, so v primeru domače uporabe zavezani plačilu istih uvoznih dajatev in davkov, kot bi se obračunali za takšne odpadke ali ostanke, če bi se uvozili v tem stanju.OpombaV primeru delne pogojne oprostitve plačila uvoznih dajatev in davkov se pravili 30 in 31 uporabljata pod pogojem, da se plača del uvoznih dajatev in davkov, ki naj bi se plačal v času odstopa blaga carinskemu organu, uničenja blaga ali izgube blaga.SPROSTITEV ZAVAROVANJA32. PraviloPo končanju začasnega uvoza se zavarovanje čimprej sprosti.33. Priporočena praksaČe je bilo zavarovanje predloženo v obliki gotovinskega pologa, je treba določiti, da se ta povrne v uradu ponovnega izvoza, tudi če se blago ni uvozilo prek tega urada.INFORMACIJE O ZAČASNEM UVOZU34. PraviloCarinski organi poskrbijo, da ima vsaka zainteresirana oseba takoj na voljo vse ustrezne informacije o začasnem uvozu.PODROČJE UPORABE(a) Začasni uvoz s popolno pogojno oprostitvijo plačila uvoznih dajatev in davkov35. Priporočena praksaZačasni uvoz naj bi se odobril za naslednje blago:(1) "Embalaža" iz člena 2 Carinske konvencije o začasnem uvozu embalaže (Bruselj, 6. oktober 1960).(2) "Blago za razstavljanje ali uporabo na razstavah, sejmih, srečanjih ali podobnih dogodkih" iz odstavka 1 člena 2 Carinske konvencije o olajšanju uvoza blaga za razstavljanje ali uporabo na razstavah, sejmih, srečanjih ali podobnih dogodkih (Bruselj, 8. junij 1961).(3) "Strokovna oprema" iz prilog A do C Carinske konvencije o začasnem uvozu strokovne opreme (Bruselj, 8. junij 1961).(4) "Material za razvedrilo pomorščakov" iz člena 1, odstavek (a), Carinske konvencije o materialu za razvedrilo pomorščakov (Bruselj, 1. december 1964).(5) "Znanstvena oprema" iz člena 1, odstavek (a), Carinske konvencije o začasnem uvozu znanstvene opreme (Bruselj, 11. junij 1968).(6) "Učno gradivo" iz člena 1, odstavek (a), Carinske konvencije o začasnem uvozu učnega gradiva (Bruselj, 8. junij 1970).(7) "Vzorci" in "oglaševalni filmi" iz členov III in V Mednarodne konvencije o olajšanju uvoza trgovskih vzorcev in reklamnega gradiva (Ženeva, 7. november 1952).(8) "Turistično reklamno gradivo" iz člena 3 Dodatnega protokola h Konvenciji o carinskih poenostavitvah pri potovanju v povezavi z uvozom turističnih reklamnih dokumentov in gradiva/(New York, 4. junij 1954).(9) "Zabojniki" iz člena 1(c) Carinske konvencije o zabojnikih (Ženeva, 2. december 1972).(10) "Palete" iz člena 1 Evropske konvencije o carinskem obravnavanju palet, ki se uporabljajo v mednarodnem prevozu (Ženeva, 9. december 1960).(11) "Komercialna cestna vozila" iz člena 1 Carinske konvencije o začasnem uvozu komercialnih cestnih vozil (Ženeva, 18. maj 1956).Pogodbenice so vabljene, da preučijo možnost pristopa k zgoraj navedenim mednarodnim instrumentom.36. Priporočena praksaV primerih začasnega uvoza, navedenih pod 1, 9, 10 in 11 priporočene prakse 35, naj bi carinski organi opustili zahtevo po pisni deklaraciji in zavarovanju.37. Priporočena praksaZačasni uvoz naj bi se odobril za naslednje blago, razen če to blago ni upravičeno do dokončnega dajanja prostega uvoza po nacionalni zakonodaji:(1) Rabljeni predmeti v lasti osebe, ki se začasno naseli v državi uvoza.(2) Predmeti (vključno s prevoznimi sredstvi), ki so po svoji naravi neprimerni za druge namene razen za oglaševanje določenih izdelkov ali reklamiranje v posebne namene.(3) Nosilci podatkov za uporabo pri avtomatski obdelavi podatkov.(4) Skice, načrti in modeli, ki se uporabljajo pri proizvodnji blaga.(5) Matrice, klišeji, plošče in podobni predmeti, ki so izposojeni ali najeti in se uporabljajo za tiskanje ilustracij v periodičnih publikacijah ali knjigah.(6) Matrice, klišeji, plošče, kalupi in podobni predmeti, ki so izposojeni ali najeti in se uporabljajo pri proizvodnji izdelkov za tujino.(7) Instrumenti, aparati in stroji, ki naj bi se preizkušali ali preverjali.(8) Instrumenti, aparati in stroji, ki jih dobavitelj ali serviser da oziroma se prek njega dajo stranki v brezplačno uporabo za čas do dobave ali popravila podobnega blaga.(9) Kostumi in scenski predmeti, ki se posodijo ali dajo v najem igralskim združenjem ali gledališčem.(10) Blago, ki ga je treba pred dobavo v tujino prepakirati.(11) Blago, kot so oblačila, nakit in preproge, ki se pošlje v komisijsko prodajo osebam, ki ne trgujejo s takšnim blagom.(12) Živali, športni rekviziti in drugi predmeti, ki so v lasti osebe s stalnim prebivališčem v tujini in jih ta oseba uporablja na športnih tekmovanjih ali nastopih.(13) Umetniška dela, zbirateljski artikli in starine, namenjeni za razstave, vključno s tistimi, ki jih prirejajo umetniki sami.(14) Knjige, ki se posodijo osebam s stalnim prebivališčem v državi uvoza.(15) Fotografije, diapozitivi in filmi, ki so namenjeni prikazovanju na fotografski ali filmski razstavi ali tekmovanju.(16) Vprežne živali in oprema, ki jih osebe s stalnim prebivališčem v tujini uporabljajo za obdelovanje zemljišč na obmejnem območju.(17) Živali, ki se prepeljejo na pašo na zemljišča, ki ležijo na obmejnem območju in jih obdelujejo osebe s stalnim prebivališčem v tujini.(18) Konji in druge živali, ki se uvozijo za podkovanje ali tehtanje, za oskrbovanje ali za druge veterinarske namene.(19) Specializirana oprema, ki se prevaža po morju in se na kopnem, v pristanišču postanka, uporablja za natovarjanje, raztovarjanje in pretovarjanje tovora.(b) Začasni uvoz z delno pogojno oprostitvijo plačila uvoznih dajatev in davkov38. Priporočena praksaZa blago, razen tistega iz priporočenih praks 35 in 37, ki se začasno uporablja za proizvodnjo, izvajanje del, notranji prevoz in podobno, naj bi se odobril začasni uvoz z delno pogojno oprostitvijo uvoznih dajatev in davkov.OpombaNacionalna zakonodaja lahko predvidi, da se za namene izračuna zneska dajatev in davkov, ki se plačajo za takšno blago, upošteva čas, ko je bilo blago zadržano na carinskem območju, zmanjšanje vrednosti blaga zaradi njegove uporabe ali zneski, plačani za najem blaga.--------------------------------------------------Pridržki, ki jih daje Skupnost v zvezi s Prilogo E.5 k Mednarodni konvenciji o poenostavitvi in uskladitvi carinskih postopkov1. Pridržek splošne narave (pripomba splošne narave)"Zakonodaja Skupnosti samo delno obravnava določbe te priloge. Na področjih, ki jih zakonodaja Skupnosti ne obravnava, države članice po potrebi izrazijo svoje pridržke."2. Pravilo 14"To pravilo se ne uporablja, kadar se postopek izvaja v carinskih uradih, ki se nahajajo v različnih državah članicah."3. Pravilo 23"V državah članicah, kjer obstajajo proste cone, se to pravilo uporablja samo, če se blago vnese v prosto cono z namenom poznejšega izvoza s carinskega območja Skupnosti."4. Priporočena praksa 33"Ta priporočena praksa se ne uporablja v vseh primerih, zlasti ne takrat, kadar se postopek izvaja v carinskih uradih, ki se nahajajo v različnih državah članicah, razen v nekaterih primerih v zvezi z Gospodarsko unijo Beneluks."5. Priporočena praksa 37"Blago iz točke 3 se prepusti v postopek začasnega uvoza, če je posneto in dano v brezplačno uporabo osebi s sedežem ali brez sedeža na carinskem območju Skupnosti.Za blago iz točk 4 in 5 priporočene prakse zakonodaja Skupnosti predvideva začasni uvoz s popolno oprostitvijo plačila uvoznih dajatev, če se najmanj 75 % proizvodnje, ki je rezultat uporabe tega blaga, izvozi s carinskega ozemlja Skupnosti.Preizkušanja in preverjanja iz točke 7 ne smejo predstavljati pridobitne dejavnosti.Za prepakiranje iz točke 10 v zakonodaji Skupnosti ni predviden postopek začasnega uvoza z oprostitvijo plačila dajatev. Vendar pa se lahko opravlja (na primer) kot običajno ravnanje v carinskem skladišču, v prosti coni ali v okviru postopka aktivnega oplemenitenja z oprostitvijo plačila dajatev.Zakonodaja Skupnosti ne predvideva dejavnosti iz točke 19."6. Priporočena praksa 38"Delna oprostitev se ne uporablja za namene v zvezi z davkom na dodano vrednost. Začasni uvoz z delno opustitvijo uvoznih dajatev se ne uporablja za blago, katerega uporaba bi lahko škodila gospodarstvu Skupnosti, zlasti zaradi razmerja med njegovo ekonomsko življenjsko dobo in predvidenim obdobjem, v katerem je zadržano na carinskem območju."--------------------------------------------------


Pomembno pravno obvestilo

|

2013/358/EU: Sklep Evropske centralne banke z dne 21. junija 2013 o spremembi Sklepa ECB/2010/29 o izdajanju eurobankovcev (ECB/2013/16)

Uradni list L 187 , 06/07/2013 str. 0013 - 0014

		Sklep Evropske centralne bankez dne 21. junija 2013o spremembi Sklepa ECB/2010/29 o izdajanju eurobankovcev(ECB/2013/16)(2013/358/EU)SVET EVROPSKE CENTRALNE BANKE JE –ob upoštevanju Pogodbe o delovanju Evropske unije in zlasti člena 128(1) Pogodbe,ob upoštevanju Statuta Evropskega sistema centralnih bank in Evropske centralne banke ter zlasti člena 16 Statuta,ob upoštevanju naslednjega:(1) Glede na pristop Hrvaške k Evropski uniji in glede na to, da se bo njena nacionalna centralna banka (NCB), Hrvatska narodna banka, 1. julija 2013 vključila v Evropski sistem centralnih bank, Sklep ECB/2013/17 z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke [1] določa razširitev ključa za vpis kapitala Evropske centralne banke (v nadaljnjem besedilu: kapitalski ključ) in z učinkom od 1. julija 2013 uvaja nove ponderje, ki so določeni za vsako NCB v razširjenem kapitalskem ključu (v nadaljnjem besedilu: ponderji v kapitalskem ključu).(2) Člen 1(d) Sklepa ECB/2010/29 z dne 13. decembra 2010 o izdajanju eurobankovcev [2] opredeljuje ključ za razdelitev bankovcev in se sklicuje na Prilogo I k navedenemu sklepu, ki podrobneje določa ključ za razdelitev bankovcev, ki se uporablja od 1. januarja 2011. Glede na to, da se bodo od 1. julija 2013 uporabljali novi ponderji v kapitalskem ključu, je treba Sklep ECB/2010/29 spremeniti, da se določi ključ za razdelitev bankovcev, ki se bo uporabljal od 1. julija 2013 –SPREJEL NASLEDNJI SKLEP:Člen 1Sprememba1. Zadnji stavek člena 1(d) Sklepa ECB/2010/29 se nadomesti z naslednjim: "Priloga I k temu sklepu podrobneje določa ključ za razdelitev bankovcev, ki se uporablja od 1. julija 2013."2. Priloga I k Sklepu ECB/2010/29 se nadomesti z besedilom iz Priloge k temu sklepu.Člen 2Začetek veljavnostiTa sklep začne veljati 1. julija 2013.V Frankfurtu na Majni, 21. junija 2013Predsednik ECBMario Draghi[1] Glej stran 15 tega Uradnega lista.[2] UL L 35, 9.2.2011, str. 26.--------------------------------------------------PRILOGAKLJUČ ZA RAZDELITEV BANKOVCEV OD 1. JULIJA 2013Evropska centralna banka | 8,0000 % |Nationale Bank van België/Banque Nationale de Belgique | 3,1975 % |Deutsche Bundesbank | 24,8130 % |Eesti Pank | 0,2355 % |Banc Ceannais na hÉireann/Central Bank of Ireland | 1,4695 % |Bank of Greece | 2,5770 % |Banco de España | 10,916 % |Banque de France | 18,6945 % |Banca d’Italia | 16,4760 % |Central Bank of Cyprus | 0,1765 % |Banque centrale du Luxembourg | 0,2300 % |Bank Ċentrali ta' Malta/Central Bank of Malta | 0,0840 % |De Nederlandsche Bank | 5,2460 % |Oesterreichische Nationalbank | 2,5620 % |Banco de Portugal | 2,3325 % |Banka Slovenije | 0,4325 % |Národná banka Slovenska | 0,9100 % |Suomen Pankki | 1,6475 % |SKUPAJ | 100,0000 % |--------------------------------------------------


title: Sklep Sveta z dne 25. maja 2010 o imenovanju predsednika, podpredsednika in predsednika pritožbenih senatov Urada za usklajevanje na notranjem trgu (znamke in modeli) in treh predsednikov pritožbenih senatov tega urada

text:
               11.6.2010

               SL

               Uradni list Evropske unije

               C 152/1

         SKLEP SVETA
   z dne 25. maja 2010
   o imenovanju predsednika, podpredsednika in predsednika pritožbenih senatov Urada za usklajevanje na notranjem trgu (znamke in modeli) in treh predsednikov pritožbenih senatov tega urada
   2010/C 152/01
   SVET EVROPSKE UNIJE JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Uredbe Sveta (ES) št. 207/2009 z dne 26. februarja 2009 o znamki Skupnosti (1) ter zlasti členov 125 in 136 Uredbe,
   ob upoštevanju kandidatur, ki jih je predložil Upravni odbor Urada za usklajevanje na notranjem trgu (znamke in modeli) dne 12. aprila 2010 –
   SKLENIL:
   Člen 1
   António-Serge DE PINHO CAMPINOS, rojen 24. oktobra 1968 v Poitiersu (Francija), je imenovan za predsednika Urada za usklajevanje na notranjem trgu (znamke in modeli) za obdobje petih let.
   Christian L. L. G. ARCHAMBEAU, rojen 11. aprila 1960 v Vielsalmu (Belgija), je imenovan za podpredsednika Urada za usklajevanje na notranjem trgu (znamke in modeli) za obdobje petih let.
   Paul Alexandre MAIER, rojen 4. maja 1958 v Strasbourgu (Francija), je imenovan za predsednika pritožbenih senatov Urada za usklajevanje na notranjem trgu (znamke in modeli) za obdobje petih let.
   Théophilos MARGELLOS, rojen v Atenah (Grčija) 21. novembra 1953, je imenovan za predsednika pritožbenih senatov Urada za usklajevanje na notranjem trgu (znamke in modeli) za obdobje petih let.
   Tomás DE LAS HERAS LORENZO, rojen 22. julija 1951 v Zamori (Španija), je imenovan za predsedujočega pritožbenemu senatu Urada za usklajevanje na notranjem trgu (znamke in modeli) za obdobje petih let.
   Detlef Michael SCHENNEN, rojen 10. septembra 1956 v Münstru (Nemčija), je imenovan za predsedujočega pritožbenemu senatu Urada za usklajevanje na notranjem trgu (znamke in modeli) za obdobje petih let.
   Člen 2
   Datume, ko začnejo teči obdobja petih let iz člena 1, določi upravni odbor Urada za usklajevanje na notranjem trgu (znamke in modeli).
   Člen 3
   Ta sklep se objavi v Uradnem listu Evropske unije.

      V Bruslju, 25. maja 2010

            Za Svet

            Predsednik

         M. SEBASTIÁN

      (1)  UL L 78, 24.3.2009, str. 1.


title: 2013/13/EU: Sklep Evropskega parlamenta in Sveta z dne 12. decembra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/011 AT/Soziale Dienstleistungen, Avstrija)

text:
               12.1.2013

               SL

               Uradni list Evropske unije

               L 8/12

         SKLEP EVROPSKEGA PARLAMENTA IN SVETA
   z dne 12. decembra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/011 AT/Soziale Dienstleistungen, Avstrija)
   (2013/13/EU)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene med 1. majem 2009 in 30. decembrom 2011, razširjeno, da bi vključili podporo za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Avstrija je 21. decembra 2011 predložila vlogo za uporabo sredstev ESPG v zvezi s presežnimi delavci v 105 podjetjih, ki delujejo v panogi, razvrščeni v oddelek 88 NACE Revizija 2 („Socialno varstvo brez nastanitve“), v regiji Štajerska (AT22) na ravni NUTS II, z dodatnimi informacijami pa jo je dopolnila do 25. junija 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 5 200 650 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Avstrija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 5 200 650 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 12. decembra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep (EU) 2015/468 Evropskega parlamenta in Sveta z dne 11. marca 2015 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/007 BE/Hainaut steel (Duferco-NLMK) iz Belgije)

text:
               20.3.2015

               SL

               Uradni list Evropske unije

               L 76/52

         SKLEP (EU) 2015/468 EVROPSKEGA PARLAMENTA IN SVETA
   z dne 11. marca 2015
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/007 BE/Hainaut steel (Duferco-NLMK) iz Belgije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3).

               (3)

               Belgija je vlogo za uporabo sredstev ESPG v zvezi z odpuščanjem v podjetjih Duferco Belgium SA in NLMK La Louvière SA predložila 27. septembra 2013 in jo do 4. julija 2014 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 981 956 EUR za vlogo, ki jo je predložila Belgija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se iz Evropskega sklada za prilagoditev globalizaciji uporabi vsota 981 956 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 11. marca 2015

            Za Evropski parlament

            Predsednik

         Martin SCHULZ

            Za Svet

            Predsednica

         Z. KALNIŅA-LUKAŠEVICA

      (1)  UL L 406, 30.12.2006, str. 1.

      (2)  UL C 373, 20.12.2013, str. 1.

      (3)  UL L 347, 20.12.2013, str. 884.


title: 2011/483/CFSP: Sklep Sveta 2011/483/SZVP z dne 28. julija 2011 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (EUTM Somalia)

text:
               30.7.2011

               SL

               Uradni list Evropske unije

               L 198/37

         SKLEP SVETA 2011/483/SZVP
   z dne 28. julija 2011
   o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (EUTM Somalia)

      SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28 in 43(2) Pogodbe,
   ob upoštevanju naslednjega:

               (1)

               Svet je 15. februarja 2010 sprejel Sklep 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (1).

               (2)

               Svet je 31. marca 2010 sprejel Sklep 2010/197/SZVP o začetku vojaške misije Evropske unije, ki prispeva k usposabljanju somalskih varnostnih sil (EUTM Somalia) (2).

               (3)

               Svet je 20. julija 2011 odobril revidirani koncept kriznega upravljanja EUTM Somalija.

               (4)

               Generalni sekretar ZN je 28. aprila 2011 v svojem poročilu S/2011/277 Varnostnemu svetu opozoril na ozemeljske pridobitve in napredek na varnostnem področju ter navedel usposabljanje, ki ga je zagotovila EU. Generalni sekretar ZN priporoča, da se osredotočimo na nadaljnji razvoj somalskih institucij varnostnega sektorja, še zlasti pa priporoča izboljšanje poveljniških in nadzornih struktur v okviru nacionalnih varnostnih sil.

               (5)

               Predsednik Komisije Afriške unije (AU) je Svetu za mir in varnost 21. aprila 2011 predložil poročilo o razmerah v Somaliji. Opozoril je na koristi na varnostnem področju in zaprosil za nadaljevanje podpore v obliki usposabljanja.

               (6)

               V svojem pismu visoki predstavnici Unije za zunanje zadeve in varnostno politiko z dne 4. maja 2011 je predsednik somalske vlade zapisal, da se prehodna zvezna vlada Somalije zahvaljuje EU za njeno podporo, in še enkrat poudaril njeno zavezanost k vzpostavitvi struktur za poveljevanje in nadzor v okviru nacionalnih varnostnih sil, da se zaščiti civilno prebivalstvo in se v nacionalne varnostne sile vključijo različne milice in sile posameznih plemen.

               (7)

               Zahvala prehodne zvezne vlade je bila ponovno poudarjena na skupnem varnostnem odboru v Kampali 23. junija 2011.

               (8)

               Na skupnem posvetovalnem sestanku PVO AU in PVO EU, ki je bil 10. maja 2011 v Adis Abebi, je AU izrazila svoje zadovoljstvo s podporo, ki jo je zagotovila EUTM Somalia pri vzpostavljanju profesionalnih in enotnih somalskih nacionalnih varnostnih sil.

               (9)

               Ugandski politični in vojaški organi so izrazili svoje zadovoljstvo s partnerstvom z EU (in z Združenimi državami Amerike) ter svojo pripravljenost, da z usposabljanjem nadaljujejo.

               (10)

               V skladu s členom 5 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju operacije.

               (11)

               EUTM Somalia bi bilo treba podaljšati –

         SPREJEL NASLEDNJI SKLEP:
   Člen 1
   Sklep 2010/96/SZVP se spremeni:

               1.

               v členu 1 se odstavka 1 in 2 nadomestita z naslednjim:
               1.   Da bi še naprej prispevala h krepitvi prehodne somalske zvezne vlade kot delujoče vlade v korist somalskih državljanov, misija EU za vojaško usposabljanje (EUTM Somalia) prispeva k razvoju somalskega varnostnega sektorja z zagotavljanjem vojaškega usposabljanja za nacionalne varnostne sile. Usposabljanje se bo osredotočilo na razvoj poveljniških in nadzornih struktur ter specializiranih zmogljivosti in na zmogljivosti samousposabljanja somalskih nacionalnih varnostnih sil, da bi strokovno znanje EU posredovali lokalnim akterjem. EUTM Somalia bo še naprej delovala v tesnem sodelovanju in usklajevanju z drugimi akterji mednarodne skupnosti, zlasti Združenimi narodi, AMISOM, ter Združenimi državami Amerike in Ugando v skladu z dogovorjenimi zahtevami prehodne zvezne vlade.
               2.   Vojaško usposabljanje EU, ki se izvaja v ta namen, bo še naprej potekalo večinoma v Ugandi, v skladu s političnim ciljem misije EU, ki prispeva k usposabljanju somalskih varnostnih sil, kot je opredeljeno v revidiranem konceptu kriznega upravljanja, ki ga je Svet odobril 20. julija 2011. Nekateri elementi EUTM Somalia bodo imeli sedež tudi v Nairobiju in v Bruslju.“;

               2.

               v členu 2 se odstavek 1 nadomesti z naslednjim:
               1.   Polkovnik Michael BEARY se imenuje za poveljnika misije EU z začetkom 9. avgusta 2011.“;

               3.

               člen 10 se spremeni, kot sledi:

                           (a)

                           odstavek 2 se nadomesti z naslednjim:
                           2.   Referenčni finančni znesek skupnih stroškov vojaške misije EU za obdobje do 9. avgusta 2011 je 4,8 milijona EUR. Delež referenčnega zneska iz člena 32(3) Sklepa o Atheni je 60 %.“;

                           (b)

                           doda se naslednji odstavek:
                           3.   Referenčni finančni znesek skupnih stroškov vojaške misije EU za obdobje z začetkom 9. avgusta 2011 je 4,8 milijona EUR. Delež referenčnega zneska iz člena 32(3) Sklepa o Atheni je 30 %.“;

               4.

               v členu 12 se odstavek 2 nadomesti z naslednjim:
               2.   Vojaška misija EU se zaključi leta 2012 po dveh šestmesečnih obdobjih usposabljanja in prerazporeditvijo osebja in enot EU v Evropo.“

         Člen 2
   Ta sklep začne veljati z dnem sprejetja.

      V Bruslju, 28. julija 2011

            Za Svet

            Predsednik

         M. DOWGIELEWICZ

      (1)  UL L 44, 19.2.2010, str. 16.

      (2)  UL L 87, 7.4.2010, str. 33.